Document ID: /roh_data/filtered/fineweb-2-filterrobots_roh.jsonl.gz/37347

Oz è cumparida per l'emprima giada la nova gasetta NZZ. Il layout è vegnì renovà bufatgamain e pli generus. Tenor il schefredactur Eric Gujer saja ina refurma dal layout adina ina «operaziun vid il cor avert», era perquai ch'ina gasetta saja in organissem.
Igl è la segunda giada entaifer 6 onns ch'ils designers Mark Bernhardt e Jochen Ruderer han renovà il design da la gasetta. Toc central da la nova NZZ saja dentant la part dals mainis ch'è pli gronda ed in faszichel supplementar per la fin d'emna.